**Kúpna zmluva**

uzatvorená podľa zákona č. 278/1993 Z. z. o správe majetku štátu v znení neskorších predpisov a podľa § 588 a nasl. zákona č. 40/1964 Zb. Občiansky zákonník v znení neskorších predpisov

(ďalej len „zmluva“)

**Článok 1**

**Zmluvné strany**

1.1 **Predávajúci:** *Názov*

 *Sídlo*

 *V zastúpení*

 *IČO*

 *Bankové spojenie*

 *IBAN*

(ďalej len „predávajúci“)

a

1.2 **Kupujúci:** *Názov*

 *Sídlo*

 *V zastúpení*

 *IČO*

 *Bankové spojenie*

 *IBAN*

 (ďalej len „kupujúci“)

(predávajúci a kupujúci ďalej spolu len „zmluvné strany“)

**Článok 2**

**Predmet zmluvy**

2.1 Predmetom tejto zmluvy je odplatný prevod vlastníckeho práva k nehnuteľnému majetku štátu z predávajúceho na kupujúceho podľa zákona č. 278/1993 Z. z. o správe majetku štátu v znení neskorších predpisov (ďalej len „zákon o správe majetku štátu“). Predávajúci sa v súlade s touto zmluvou zaväzuje previesť na kupujúceho vlastnícke právo k predmetu

prevodu vlastníctva podľa bodu 2.2 zmluvy a kupujúci sa zaväzuje predmet kúpy prevziať a zaplatiť za neho predávajúcemu kúpnu cenu podľa článku 4 tejto zmluvy.

2.2 Predmetom prevodu vlastníctva je nehnuteľný majetok vo vlastníctve Slovenskej republiky a v správe predávajúceho, a to:

2.2.1 **nehnuteľný majetok štátu** nachádzajúci sa na ............ *(definovať predmet kúpy podľa listu vlastníctva)*

2.2.2 **príslušenstvo**, ktoré nie je predmetom evidencie v katastri nehnuteľností a je bližšiešpecifikované v Znaleckom posudku číslo ......... zo dňa ............. vypracovaného ................, znalcom v odbore ............, so sídlom ................, a to:........................

(ďalej spoločne ako „nehnuteľný majetok“ alebo „predmet prevodu vlastníctva“).

2.3 Predmet prevodu vlastníctva bol Rozhodnutím predávajúceho č. ......... o prebytočnosti nehnuteľného majetku štátu zo dňa ............. v súlade s § 3 ods. 3 zákona o správe majetku štátu vyhlásený za prebytočný majetok štátu, nakoľko neslúži a ani v budúcnosti nebude slúžiť predávajúcemu na plnenie úloh v rámci predmetu jeho činnosti alebo v súvislosti s ním.

**Článok 3**

**Účel prevodu vlastníctva**

3.1 Predmet prevodu vlastníctva bude kupujúcemu slúžiť na ...................... *(špecifikovať účel).*

**Článok 4**

**Kúpna cena a spôsob platby**

4.1 Všeobecná hodnota - primeraná cena predmetného nehnuteľného majetku bola stanovená na základe Znaleckého posudku číslo ............ zo dňa .............. vypracovaného ..................., znalcom v odbore .................., so sídlom ................ a predstavuje sumu ............ eur (slovom: ................. eur).

4.2 Predávajúci predáva kupujúcemu nehnuteľný majetok uvedený v bode 2.2 tejto zmluvy **za dohodnutú kúpnu cenu** vo výške **.............. eur** (slovom:.......................eur) v súlade s § 8aa ods. 2, ods. 3 a ods. 6 zákona o správe majetku štátu (ďalej len „kúpna cena“).

4.3 Kupujúci sa zaväzuje zaplatiť kúpnu cenu podľa bodu 4.2 zmluvy predávajúcemu v lehote najneskôr **do ......** **dní** *(lehota nesmie byť dlhšia ako 60 dní)* odo dňa nadobudnutia platnosti tejto zmluvy bezhotovostným prevodom na účet predávajúceho **IBANxxxxxxxxx**, ktorý je vedený v Štátnej pokladnici. Kúpna cena sa považuje za zaplatenú dňom pripísania kúpnej ceny na účet predávajúceho.

4.4 Ak kupujúci nezaplatí dohodnutú kúpnu cenu najneskôr v posledný deň dohodnutej doby splatnosti uvedenej v bode 4.3 zmluvy, predávajúci je povinný podľa § 11 ods. 1 zákona o správe majetku štátu od zmluvy odstúpiť. Účinky odstúpenia od zmluvy nastávajú dňom doručenia odstúpenia od zmluvy kupujúcemu. Odstúpením od zmluvy nie je dotknuté právo predávajúceho na náhradu škody.

**Článok 5**

**Stav nehnuteľného majetku**

5.1 Predávajúci vyhlasuje, že ku dňu uzavretia tejto zmluvy nie je predmet prevodu vlastníctva zaťažený záložným právom, vecným bremenom ani akýmkoľvek iným právom tretej osoby, ktoré by obmedzovali kupujúceho v držbe alebo riadnom užívaní predmetu prevodu vlastníctva.

5.2 Predávajúci vyhlasuje, že ku dňu uzavretia tejto zmluvy mu nie sú známe vady predmetu prevodu vlastníctva, na ktoré by bol povinný kupujúceho osobitne upozorniť.

5.3 Technický stav predmetu prevodu vlastníctva zodpovedá dobe jeho užívania.

5.4 Kupujúci vyhlasuje, že sa pred uzatvorením tejto zmluvy oboznámil so stavom predmetu prevodu vlastníctva, a že tento predmet prevodu vlastníctva prijíma a kupuje bez výhrad, v stave, v akom sa nachádza ku dňu podpisu tejto zmluvy.

**Článok 6**

**Nadobudnutie vlastníckeho práva**

6.1 Predávajúci predáva nehnuteľný majetok uvedený v bode 2.2 tejto zmluvy a kupujúci ho kupuje do svojho výlučného vlastníctva v celosti za dohodnutú kúpnu cenu uvedenú v článku 4 tejto zmluvy.

6.2 Návrh na vklad vlastníckeho práva k nehnuteľnému majetku do katastra nehnuteľností je oprávnené podať len ........................ ako správca nehnuteľného majetku štátu, a to bezodkladne po pripísaní kúpnej ceny na účet predávajúceho.

6.3 Kupujúci nadobudne vlastnícke právo k predmetnému nehnuteľnému majetku dňom nadobudnutia právoplatnosti rozhodnutia Okresného úradu ..............., katastrálny odbor, o povolení vkladu vlastníckeho práva k nehnuteľnému majetku v prospech kupujúceho. Právne účinky vkladu nastávajú dňom právoplatnosti rozhodnutia katastrálneho odboru Okresného úradu ................. o jeho povolení.

6.4 V prípade, ak by návrh na vklad vlastníckeho práva k nehnuteľnému majetku bol katastrálnym odborom Okresného úradu ................. právoplatne zamietnutý alebo konanie o povolení vkladu vlastníckeho práva k nehnuteľnému majetku by bolo právoplatne zastavené, zmluvné strany sú oprávnené od tejto zmluvy odstúpiť, pričom sú si povinné bezodkladne vrátiť všetky poskytnuté plnenia.

6.5 Fyzické odovzdanie a prevzatie nehnuteľného majetku sa uskutoční formou odovzdávajúceho a preberajúceho protokolu podpísaného oprávnenými zástupcami oboch zmluvných strán, a to do 30 dní odo dňa nadobudnutia právoplatnosti rozhodnutia katastrálneho odboru Okresného úradu .............. o povolení vkladu do katastra nehnuteľností. Prevzatím predmetu prevodu vlastníctva prechádza na kupujúceho nebezpečenstvo vzniku škody na predmete prevodu vlastníctva.

**Článok 7**

**Záverečné ustanovenia**

7.1 Práva a povinnosti zmluvných strán, ktoré nie sú upravené touto zmluvou, sa riadia príslušnými ustanoveniami zákona o správe majetku štátu, zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) a ostatnými všeobecne záväznými právnymi predpismi platnými v Slovenskej republike.

7.2 Na účely tejto zmluvy platí, že zásielka sa považuje za doručenú dňom jej prevzatia adresátom. V prípade, ak adresát zásielku neprevzal, zásielka sa považuje za doručenú dňom vrátenia nedoručenej alebo nedoručiteľnej zásielky odosielateľovi alebo dňom odmietnutia prijatia zásielky adresátom.

7.3 Zmluvné strany vynaložia úsilie, aby prípadné spory vyplývajúce zo zmluvy boli urovnané zmierom. Spory, ktoré vzniknú medzi zmluvnými stranami sa prednostne budú riešiť dohodou zmluvných strán. Ktorákoľvek strana je oprávnená predložiť spor na vyriešenie príslušnému súdu Slovenskej republiky.

7.4 V prípade, že niektoré ustanovenie tejto zmluvy je alebo sa stane neplatným alebo neúčinným, ostatné ustanovenia zmluvy nie sú touto neplatnosťou alebo neúčinnosťou dotknuté a ostávajú naďalej v platnosti. Namiesto neplatného alebo neúčinného ustanovenia sa vzťahy zmluvných strán upravené touto zmluvou budú spravovať platnými právnymi predpismi.

7.5 Táto zmluva nadobúda platnosť dňom udelenia súhlasu Ministerstvom financií Slovenskej republiky s prevodom vlastníctva k predmetu prevodu vlastníctva a účinnosť nadobúda dňom nasledujúcim po dni jej prvého zverejnenia v Centrálnom registri zmlúv v súlade s § 47a ods. 1 Občianskeho zákonníka.

7.6 Zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

7.7 Zmluva je vyhotovená v ôsmich (8) rovnopisoch, z ktorých tri (3) rovnopisy sú určené pre predávajúceho, dva (2) rovnopisy pre kupujúceho, jeden (1) rovnopis pre Ministerstvo financií Slovenskej republiky a dva (2) rovnopisy budú priložené k návrhu na vklad vlastníckeho práva do katastra nehnuteľností pre katastrálny odbor Okresného úradu ............

7.8 Zmluvné strany vyhlasujú, že si túto zmluvu riadne prečítali, jej obsahu porozumeli a že túto zmluvu uzatvárajú na základe ich slobodnej, vážnej, určitej a zrozumiteľnej vôle, že zmluva nebola uzatvorená pod nátlakom, v tiesni ani za nápadne nevýhodných podmienok a na znak toho ju vlastnoručne podpisujú.

|  |  |
| --- | --- |
| V ........................dňa ........................ | V ........................ dňa ....................... |
| **Za predávajúceho:** | **Za kupujúceho:** |

.......................................... *(podpis)* ....................................... *(podpis)*

 *(uviesť meno a funkciu) (uviesť meno a funkciu)*